CELEX: 62014TN0107
Language: et
Date: 2014-02-14 00:00:00
Title: Kohtuasi T-107/14: 14. veebruaril 2014 esitatud hagi – Kreeka Vabariik versus komisjon

28.4.2014   
            
            
               ET
            
            
               Euroopa Liidu Teataja
            
            
               C 129/31
            
         14. veebruaril 2014 esitatud hagi – Kreeka Vabariik versus komisjon
   (Kohtuasi T-107/14)
   2014/C 129/39
   Kohtumenetluse keel: kreeka
   
      Pooled
   
   
      Hageja: Kreeka Vabariik (esindajad: I. Chalkias, E. Leutheriotou ja A. Vasilopoulou)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 12. detsembri 2013. aasta rakendusotsus, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (teatavaks tehtud numbri C(2013) 8743 all), avaldatud Euroopa Liidu Teatajas L 338/2013, osas mille kohaselt ei kata Euroopa Liidu rahastamine a) Kreeka Vabariigi poolt ühtse pindalatoetuse kava raames aastatel 2008–2010 tehtud kulutusi 78 813 783,87 euro ulatuses ja b) Kreeka Vabariigi poolt nõuetele vastavuse kava raames aastatel 2006–2010 tehtud kulutusi 22 230 822,10 euro ulatuses;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Vaidlustatud otsusega nendes sektorites tehtud korrektsioon, mis jäävad määrusega nr 1782/2003 (toetusõigused) (1) kehtestatud pindalatoetuse kava raamesse.
               
                            
                        
                        
                           Esimene tühistamisväide:
                           
                                       —
                                    
                                    
                                       ühtse pindalatoetuse arvutustesse tehtud korrektsioonil ja liikmesriigi reservi jaotamise osas tehtud korrektsioonil puudub õiguslik põhjendus; määruse nr 1782/2003 artikleid 42 ja 43, määruse nr 795/2004 (2) artiklit 21 ja artikli 28 lõikeid 1 ja 2 ning määruse nr 1290/2005 (3) artiklit 31 on valesti tõlgendatud, ning
                                    
                                 
                                       —
                                    
                                    
                                       kindlamääraliste korrektsioonide õigusvastane määramine ühtse pindalatoetuse kava sektorites, kuna puudub kehtiv õiguslik alus vanade, dokumendis VI/5530/1997 toodud suuniste kohaldamiseks uuele põllumajanduspoliitikale ja ühtsele pindalatoetuste kavale või teise võimalusena kujutab vanade suuniste kohaldamine uue põllumajanduspoliitikale endast Euroopa Komisjonile finantskorrektsioonide määramisel antud kaalutlusõiguse väära kasutamist ning rikub samal ajal oluliselt proportsionaalsuse põhimõtet.
                                    
                                 
                     
                            
                        
                        
                           Teine tühistamisväide, mis käsitleb seda, et võrdlussumma arvutamisel võeti arvesse kõik söödamaad:
                           
                                       —
                                    
                                    
                                       komisjon määrab õiguskindluse ja proportsionaalsuse põhimõtteid rikkudes ning oma kaalutlusõiguse piire ületades kindlasummalise 5%-lise korrektsiooni, kui ei peaks määrama mingisugust korrektsiooni või piirduma 2%-ga.
                                    
                                 
                     
                            
                        
                        
                           Kolmas tühistamisväide, mis käsitleb seda, et võrdlussumma arvutamisel võeti arvesse kõik söödamaad:
                           
                                       —
                                    
                                    
                                       on rikutud määruse nr 2529/2001 artiklit 4 ja määratud korrektsioon on arvutatud valel alusel ning peab piirduma 162 920 267,28 euroga 2007. aasta kohta, 162 528 761,38 euroga 2008. aasta kohta ja 161 343 586,94 euroga 2009. aasta kohta.
                                    
                                 
                     
                            
                        
                        
                           Neljas tühistamisväide, mis käsitleb liikmesriigi reservi jaotamist:
                           
                                       —
                                    
                                    
                                       määruse nr 1782/03 artikli 42 ja määruse nr 795/2004 (liikmesriigi reservi jaotamise kriteeriumid) valesti tõlgendamine ning asjaolude väär hindamine.
                                    
                                 
                     
                            
                        
                        
                           Viies tühistamisväide, mis käsitleb liikmesriigi reservi jaotamist:
                           
                                       —
                                    
                                    
                                       puuduvad juhised määruse nr 1290/2005 rakendamiseks, kuna komisjoni väited liikmesriigi kriteeriumide kohta reservi jaotamiseks ei kujuta endast selle määruse rikkumist;
                                    
                                 
                                       —
                                    
                                    
                                       määruse nr 1290/2005 artikli 31 ja dokumendis VI/5530/1997 toodud suuniste väär tõlgendamine, kuna esiteks ei antud nende kulutuste tulemusel, mille komisjon liikmesriigi reservile viidates välja toob, isegi juhul, kui need on tõendatud, toetust neile, kellel selleks õigust ei olnud, ning nendega ei kaasnenud ohtu EAGF-le, ja teiseks ei seondu kõnealused kulutused põhikontrolli puudumisega ning seetõttu ei õigusta 10%-list kindlasummalist korrektsiooni.
                                    
                                 
                     
         
               2.
            
            
               Vaidlustatud otsusega nõuetele vastavuse osas tehtud korrektsioon.
               
                            
                        
                        
                           Kuues tühistamisväide:
                           
                                       —
                                    
                                    
                                       Komisjoni 9. juuni 2006. aasta dokument AGRI-2005-64043 ei saa olla kehtiv õiguslik alus finantskorrektsiooni määramiseks. Igal juhul ei saa sellele tugineda tagasiulatuvalt, et määrata nõudeaasta 2006 osas korrektsioon.
                                    
                                 
                     
                            
                        
                        
                           Seitsmes tühistamisväide, mis käsitleb eelkõige nõudeaastat 2008:
                           
                                       —
                                    
                                    
                                       finantskorrektsioonid määrati määruse nr 885/2006 artiklis 11 ja nr 1290/2005 artiklis 31 sätestatud menetlusnorme eirates, ning
                                    
                                 
                                       —
                                    
                                    
                                       igal juhul tegi komisjon faktivigu ja ei põhjendanud piisavalt, kui ta jõudis järeldusele, et nõuetele vastavuse osas on põhikontrollide puudused tõendatud.
                                    
                                 
                     
                            
                        
                        
                           Kaheksas tühistamisväide: dokumendi AGRI-2005-64043 väär tõlgendamine:
                           
                                       —
                                    
                                    
                                       komisjon rikkus talle antud kaalutlusõiguse piire, mistõttu määrati tõendatud rikkumiste suhtes ebaproportsionaalsed korrektsioonid, kuna aastate 2006 ja 2007 kohta määrati 5%-line korrektsioon, ja
                                    
                                 
                                       —
                                    
                                    
                                       määratud korrektsiooni arvutuse aluse kindlaksmääramisel on tehtud viga.
                                    
                                 
                     
         
      (1)  Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (ELT L 270, lk 1; ELT eriväljaanne 03/40, lk 269).
   
      (2)  Komisjoni 21. aprilli 2004. aasta määrus (EÜ) nr 795/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad talupidajate jaoks) sätestatud ühtse otsemaksete kava üksikasjalikud rakenduseeskirjad (ELT L 141, lk 1; ELT eriväljaanne 03/44, lk 226).
   
      (3)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT L 209, lk 1).